Anno ab incarnatione Domini Mº CCº XLº quinto, die sabbati ante Nativitatem Domini. Nos conventus Figiacensis notum facimus universis presentibus et futuris, quod cum noset ecclesia Figiacensis essemus pastoris solatio destituti, nos vocatis omnibus qui de jure vocandi erant, capitulum nostrum Figiacense intravimus, prout est moris, de futuri pastoris electione tractaturi. Qui unanimiter et concorditer potestatem nostram providendi, postulandi, eligendi seu nominandi abbatem et pastorem nobis et ecclesie Figiacensi desolatis, contulimus priori et decano et helemosinario, et camerario, et priori de Toirac, et priori Sancti Felicis, monachis et fratribus ecclesie Figiacensis, et transtulimus in eosdem, promittentes firmiter et ab unoquoque nostrum, juramento corporaliter facto et prestito, quod nos illum haberemus et reciperemus precise absque aliqua contradictione, in abbatem et pastorem, et pro abbate et pastore quem prefati electores a nobis concorditer constituti nobis et ecclesie Figiacensi per electionem, postulationem seu nominacionem providerent. Qui prefati electores unanimiter et concorditer, invocata Spiritus Sancti gratia, religiosum virum Aldemarum, cellerarium et monachum Aureliacensem, honeste conversationis et fame laudabilis, in predicto capitulo, dicta die nominaverunt et elegerunt in postulandum. Quam nominationem et electionem universi et singuli laudavimus et approbavimus, Deo gratias referentes. Et ego prior de Cardeliaco huic nominationi et electioni interfui et approbavi; et ego prior Sancte Crucis interfui et approbavi; et ego Bertrandus Denebotz, sacrista, interfui et approbavi; et ego P. Delfau interfui et approbavi; et ego Guirbertus de Faifol interfui et approbavi; et ego Poncius, prior Sancti [Constancii], interfui et approbavi; et ego Aimericus de Boissorn interfui et approbavi; et ego Guirbertus Dalgueiras interfui et approbavi; et ego Hector de Longassera interfui et approbavi; et ego S. de Fontanas interfui et approbavi; et ego B. Aurels, prior de Vernet, interfui et approbavi; et ego D. Espinassa interfui et approbavi; et ego [Albertus], operarius, interfui et approbavi; et ego P. Fabri interfui et approbavi; et ego Willelmus Eleizartz interfui et approbavi; et ego Willelmus Bonasmas interfui et approbavi; et ego P. Al[doars] interfui et approbavi; et ego D. David interfui et approbavi; et ego Bartholomeus Gasc interfui et approbavi; et ego B. de Balaguer interfui et approbavi; et ego Willelmus Gontals interfui et approbavi; et ego Aldemarus, medicus, interfui et approbavi; et ego P. Escasidre interfui et approbavi; et ego P. de Cambolit interfui et approbavi; et ego Lombardus de Liverno interfui et approbavi; et ego B. Cazas interfui et approbavi. Et quia nos prefati conventus sigillum proprium non habemus, rogavimus venerabilem patrem P., Dei gratia abbatem Maurzensem, ut ipse in testimonium sigillum suum apponi faceret huic carte. Et nos P. prefatus abbas, ad preces prefati conventus, sigillum nostrum proprium apponi fecimus huic carte. Et ego prior, et ego decanus, et ego helemosinarius, et ego camerarius, et ego prior de Toirac, et ego prior Sancti Felicis, prefati electores, sigilla nostra propria apposuimus huic carte in testimonium rerum omnium premissarum.